**בבית הדין האזורי לעבודה סע"ש ..........-...-....**

**בתל - אביב - יפו**

**ת צ ה י ר**

אני הח"מ \_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אם לא אעשה כן אהיה צפוי לעונשים הקבועים בחוק, מצהיר בזאת בכתב כדלקמן:

הנני נותן תצהירי זה כתצהיר עדות ראשית בשתי התביעות: התביעה שהוגשה ע"י הישיבה כנגד \_\_\_\_\_\_\_\_\_\_\_\_\_ (להלן: **התובע**) והן בתביעה של התובע כנגד הישיבה (ישיבת לובלין) בבית דין נכבד זה.

אני מכהן בתפקיד מנהל לוגיסטיקה ואחראי על כוח אדם בישיבה.

1. התובע הועסק על ידנו החל מה-\_\_\_\_\_\_\_\_\_ ועד \_\_\_\_\_\_\_\_\_.

**מצ"ב הודעה על ההעסקה כנספח נ/1 לתצהירי זה.**

1. שכרו של של התובע עודכן מדי פעם בפעם בהתאם לפירוט להלן:

מתאריך \_\_\_\_\_\_\_\_\_ ועד לתאריך \_\_\_\_\_\_\_\_\_ לפי 30 ₪ לש"ע.

מתאריך \_\_\_\_\_\_\_\_\_\_ועד לתאריך \_\_\_\_\_\_\_ לפי 32 ₪ לש"ע.

בימי חג שילמה הנתבעת לתובע שכר מוגדל עבור השעות הנוספות בסך 40 ₪ לש"ע.

**מצ"ב דוחות הנוכחות כנספח נ/2 לתצהירי זה.**

1. התובע הועסק במעמד של עובד שעתי וקיבל שכר לפימספר שעות עבודתו בכל חודש. היקף עבודתו של התובע הינו כפי שמשתקף בדוחות הנוכחות שלו. חוזה העבודה עם התובע קובע כי שכרו יחושב לפי שעת עבודה מיום א' ועד יום ו' בהתאם לשעות המקובלות עפ"י חוק ובכפוף לדוח הנוכחות.
2. הישיבה שילמה לתובע עבור השעות הנוספות בהתאם לדוח הנוכחות, בימי חג שילמה הנתבעת לתובע מחיר מוגדל לכל שעת עבודה נוספת, בשיעור 40 ₪ /ש"ע.
3. לא שילמנו לתובע עבור כל שעות העבודה עפ"י דוח הנוכחות, וזאת מכוח הסכם שבשתיקה: התובע מחד יצא להפסקות ארוכות בכל יום עבודה ולא הדפיס את שעון הנוכחות בעת יציאתו לטיפול בעיסוקיו הפרטיים במהלך העבודה, ומאידך לא קוזזו לו שעות אי העבודה האלו מדי יום ולכן לא שולמו לו שעות נוספות.
4. אנחנו ביטחנו את התובע בפוליסת ביטוח רפואי פרטית בחברת הביטוח מנורה ושילמה בעבורו **סך של 1.8$ ליום \* 223 ימים ( 2/9/15-29/2/16, 24/5/16-4/7/16)** .
5. התובע קיבל את מלוא השכר שהגיע לו בגין תקופת העסקתו הן במזומן והן בשיקים. לתובע לא הוצאו תלוש שכר חסרים, התובע קיבל את כל תלושי השכר בגין כל חודשי העסקתו בנתבעת. הנתבעת תטען כי תלושי השכר משקפים את יתרת ימי החופשה המגיעים

לתובע.

**מצ"ב תלושי שכרו של התובע, כנספח נ/3 לתצהירי זה.**

**סיום יחסי העבודה :**

1. התובע התפטר מעבודתו ביום \_\_\_\_\_\_\_\_\_\_ לאחר שלא הסכמתי להעלות לו את שכר העבודה שלו בעקבות דרישתו לכך. אז הוא בא אלי לאחר מכן וטען פתאום שרופא המליץ לו להפסיק לעבוד ולכן הוא מפסיק לעבוד. ביקשתי ממנו אישור רפואי אולם הוא לא המציא לנו כל אישור על כך. מיד לאחר מכן הוא נטש את מקום העבודה מבלי שמסר הודעה מוקדמת. הטענה הרפואית הייתה בחוסר תום לב וכל מטרתה לשמש כתירוץ (שלא יכול לעבוד אגב ללא חוו"ד מרופא תעסוקתי) לעזיבת מקום העבודה בנתבעת מהסיבה שלא אושרה לו העלאת שכר.
2. התובע נהג בחוסר תום לב והותיר אותנו ללא עובד ניקיון ומבלי שהייתה לנו האפשרות להיערך למציאת עובד חלופי במקומו מהיום להיום. משכך העמידה הישיבה את תביעתה ברכיב זה כנגד התובע בסכום חודש שכר, **לפי שכר ממוצע של 31 ₪ לשעה \* 8 שעות \* 24 יום = 5,952 ₪ בתוספת הפרשי הצמדה וריבית.**
3. בתאריך \_\_\_\_\_\_\_\_\_ התובע הובהל לבית החולים. מוכחשת מחוסר ידיעה העובדה שהתובע סבל מאסטמה. אני מבקש להבהיר כי במשך כל תקופת העסקתו, התובע לא התלונן על ירידה במצבו הרפואי ואף לא סבל ולא התוודה כי הינו סובל מאסטמה.

התובע לא המציא לתובעת כל מסמך רפואי המעיד לכאורה כי הינו סובל מאסטמה, לא רק זו אלא שבתאריך \_\_\_\_\_\_\_\_, התובע חתם והצהיר בכתב ידו על הצהרת בריאות של חברת הביטוח מנורה ובה אישר כי אינו סובל כלל ממחלות.

**מצ"ב הצהרת הבריאות כנספח נ/4 לתצהירי זה.**

1. התובע לא קיבל פיצויי פיטורים מאחר והתפטרותו אינה בדין פיטורים.

**גניבת שעות עבודה:**

1. אני מבקש לציין כי התובע הוא זה שניצל את הישיבה ובמקום לעסוק בעבודה במלוא במרץ, "גנב" ממעסיקתו שעות עבודה. במהלך יום העבודה שלו, התובע יצא את מתקני הנתבעת לעיסוקיו הפרטיים או שהוא "נח" או שהוא ביצע עיסוקים פרטיים בתוך כותלי הישיבה כגון \_\_\_\_\_\_\_\_\_\_\_\_\_\_. בכל מקרה הוא לא הדפיס שעון הנוכחות בשעת יציאתו ממקום העבודה, בזמן העבודה. לא למותר לציין, כל אלו נעשו מבלי שקיבל אישור על כך ממישהו מהישיבה.
2. לא זו אף זו, אלא שלאחר שהחתים התובע את כרטיס העבודה, היה משתהה זמן ארוך מעבר לסביר בהחלפת בגדי עבודה בתחילת יום העבודה. במהלך העבודה אכל התובע ארוחות בוקר וארוחות צהריים בחדר האוכל של הישיבה ועל חשבונה ללא כל אישור, והמשיך לנהל שיחות חולין עם עמיתיו לעבודה ובהתנהגותו זו אף גרם להפרעה בעבודתם.
3. **הישיבה העמידה את תביעתה ברכיב זה בתביעה כנגד התובע, בגין תשלום ארוחות בסך 25 ₪ לארוחת בוקר ו- 35 שח לארוחת צהריים, סה"כ 60 ₪ ליום \* 24 ימים \* 34 חודשים = 48,960 ₪ בתוספת הפרשי הצמדה וריבית.**
4. התובע היה שוטף את אופניו הפרטיים בזמן העבודה ומחפש לעצמו עיסוקים אחרים שאינם במסגרת תנאי העסקתו ומבלי שקיבל הסכמה לכך מראש מהנתבעת, לדוגמא- היה נוהג לצאת לבנק להפקיד את הצ'ק שלו. אני אישית ביקשתי מהתובע כמה פעמים לחדול מהתנהגות זו אולם הוא המשיך בשלו.
5. לא זו בלבד שהתובע אינו זכאי להודעה מוקדמת עם התפטרותו, אלא שהוא זה שחב בהודעה מוקדמת לנו בשעה שעזב את העבודה מהרגע לרגע ומבלי שהותיר בידינו זמן להיערך למציאת עובד חלופי. התובע עבד כשלוש שנים ועל כן היה עליו לתת הודעה מוקדמת של חודש ימים.

**הפרשי שעות נוספות:**

1. בהתאם לייעוץ משפטי שקיבלתי אני מבקש לציין שהתובע הועסק במקום עבודה בו נהוג שבוע עבודה של 6 ימים, אי לכך זכאי לגמול שעות נוספות החל מהשעה התשיעית בימים א'-ה', והחל מהשעה השמינית בימי שישי. בכל מקרה, הוא יהיה זכאי לגמול שעות נוספות עבור כל שעה שמעבר ל-43 השעות השבועיות.
2. לא למותר לציין כי התובע נהג בחוסר יושרה "גנב ממעסיק" שעות עבודה, לאחר שהיה מחתים כרטיס נוכחות בכניסה השתהה זמן ארוך בהחלפת בגדי עבודה, במהלך העבודה השתהה יתר על המידה בשיחות חולין עם עמיתיו לעבודה בעת הארוחות – בוקר וצהריים, שטף את אופניו הפרטיים על חשבון זמן העבודה, יצא לסידורים פרטיים בזמן העבודה מבלי שהחתים כרטיס ביציאה.

מבדיקת כרטסת הנוכחות, ככל שמגיעים לתובע תשלומים בגין שע"נ, הרי שאת שכר הבסיס הוא כן קיבל ולכן זכאי רק לתוספת של 25% או 50%:

עבור התקופה מתאריך 25/8/13 ועד ל- 31/8/15:

58.41 שעות נוספות \* 25% \*30 ₪/ש' = 438.07 ₪

30.9 שעות נוספות \* 25% \* 32 ₪/ש' = 247.2 ₪

עבור התקופה מתאריך 1/9/15 ועד ל- 30/6/16:

382.71 שעות נוספות \* 50% \*30 ₪/ש' = 5,740.6 ₪

40.72 שעות נוספות \*50% \* 32 ₪/ש' = 651.5 ₪

**סה"כ 7,077.37 ₪**

1. מבלי לגרוע מן האמור לעיל, הערכת הישיבה היא כי על הנתבע להשיב לה כספים בגין כל השעות שבהם לא עבד אך שולמו לו שעות עבודה. מדובר במרמה ובהפרת אמונים. ברכיב זה העמיד הישיבה את תביעתה כנגד התובע בהתאם לפירוט להלן:-

הסכום הנתבע הינו עפ"י החישוב כדלקמן:

34 חוד' \*24 יום בחודש \* 1.5 שעה ביום לפחות \* 31 ₪ בממוצע =**37,944 ₪ בתוספת הפרשי הצמדה**

**וריבית.**

**פדיון חופשה:**

1. **חישוב ימי החופשה הינו כדלקמן**:

שכר ממוצע בשלושת החודשים האחרונים חלקי 90- עבור התקופה 25/8/13 – 25/8/14 מגיעים 12 ימי חופשה .

עבור התקופה 25/8/14 – 25/8/15 מגיעים 12 ימי חופשה

עבוד התקופה 25/8/15 – 30/6/16 מגיעים 6 ימי חופשה

**סה"כ 30 ימי חופשה \* 4,917 ₪ ( שכר ממוצע ב- 3 חודשים אחרונים ) \* 3 =** **4,917 ₪**

**90**

**דמי הבראה:**

1. התובע אינו זכאי לדמי הבראה הואיל ואלו כלולים בשכרו השעתי, בהסכמה!!!

**ימי חג :**

1. **בשנת 2013 :**

ראש השנה 5-6/9/13, כיפור 14/9/13, סוכות 19/9/13 – התובע עבד וקיבל שכר.

**בשנת 2013 התובע אינו זכאי לתשלום ימי חג.**

**בשנת 2014:**

15/4/14 פסח – לא עבד – מגיע 1 ימי חג.

21/4/14 פסח- לא עבד לפני ולא אחרי, 6/5/14 עצמאות- עבד, 4/6/14 שבועות – עבד, 25-26/9/14 ראש השנה – עבד, 9/10/14 סוכות – עבד, 4/10/14 כיפור עבד ( גם שבת ).

**בשנת 2014 התובע סה"כ זכאי ל- ל- 1 ימי חג.**

**בשנת 2015:**

4/4/15 פסח –שבת ולא עבד, 10/4/15 פסח – לא עבד לפני ולא אחרי, 23/4/15 עצמאות – עבד, 24/5/15 שבועות – עבד, 14/9/15 ראש השנה – עבד- בימי החג שעבד או שלא עבד לפני ואחרי – התובע אינו זכאי לתשלום דמי חג.

15/9/15 – לא עבד – מגיע 1 ימי חג.

**בשנת 2015 התובע סה"כ זכאי ל- ל- 1 ימי חג.**

**בשנת 2016 :**

23/4/16 פסח – שבת, 29/4/16 פסח – לא עבד לפני ולא אחרי, 12/5/16 עצמאות- עבד, בימי החג שעבד או שלא עבד לפני ואחרי או בשבת– התובע אינו זכאי לתשלום דמי חג.

12/6/16 שבועות – לא עבד– מגיע 1 ימי חג.

**בשנת 2016 התובע סה"כ זכאי ל- ל- 1 ימי חג.**

**סה"כ התובע זכאי ל- 3 ימי חג \* 163.9 ₪/יום = 491.7 ₪**

**הפרשות מעביד קרן פנסיה :**

1. **התובע זכאי לפנסיה ברכיב הגמל עפ"י החישוב כדלקמן:**

בשנת 2014 – לפי 6% מגובה השכר השנתי = 6% \* 4,917 ₪ \*12 חודש = 3,540.24 ₪

בשנת 2015- לפי 6% מגובה השכר השנתי = 6% \* 4,917 ₪ \*12 חודש = 3,540.24 ₪

בשנת 2016- לפי 6.25% מגובה השכר השנתי = 6.25% \* 4,917 ₪ \*12 חודש = 3,687 ₪

**לפיכך, התובע זכאי לתשלום בסך 10,767.51 ₪**

1. הישיבה ביטחה את התובה בפוליסת ביטוח רפואי לעובדים זרים באמצעות חברת מנורה מבטחים ושילמה בעבורו **סך של 1.8$ ליום \* 223 ימים ( 2/9/15-29/2/16, 24/5/16-4/7/16)** בשל טעות, לא ניכתה הישיבה משכרו של הנתבע סכום זה וזאת בהתאם לזכאותה לכך עפ"י החוק.

**הסכום הנתבע 854 ₪** **בתוספת הפרשי הצמדה וריבית**.

**מצ"ב אישור על תשלום כנספח נ/5 לתצהירי זה.**

1. בתאריך 28/5/16 התובע הובהל לבית החולים לאחר שחש לא בטוב. בתאריך 15/6/16 הישיבה חויבה ושילמה סך של **982 ₪** בעבור הטיפול בחדר מיון בבית החולים מעייני הישועה. הנתבע חב לישיבה תשלום זה.

**מצ"ב אישור התשלום כנספח נ/6 לתצהירי זה.**

1. לסיכום: בהתאם לייעוץ משפטי שקיבלתי לישיבה מגיע:

תשלום עבור פוליסת ביטוח לעובד זר – 854 ₪

תשלום ארוחות - 48,960 ₪

תשלום החזר שעות שלא עבד הנתבע- 37,944 ₪

תשלום עבור חלף הודעה מראש – 5,952 ₪

תשלום עבור טיפול חדר במיון - 982 ₪

**סה"כ : 94,692 ₪ בתוספת הפרשי הצמדה וריבית**

1. לתובע מגיע:

ש"נ 7,077 ₪;

פדיון חופשה 4,917 ₪;

דמי חגים: 492 ₪;

פנסיה 10,768 ₪;

סה"כ: 23,254 ₪ בתוספת הפרשי הצמדה וריבית.

1. **סה"כ זכאית הישיבה לתשלום של 71,438 ₪ בתוספת הפרשי הצמדה וריבית.**
2. זה שמי, זו חתימתי ותוכן תצהירי אמת.

\_\_\_\_\_\_\_\_\_\_\_\_\_\_\_\_\_ ישראל הלר

**א י ש ו ר**

אני הח"מ עדי ינקלביץ, עו"ד, מרח' הסיבים 49 פ"ת, מאשרת בזאת כי ביום \_\_\_\_\_\_\_\_\_\_\_\_\_ הופיע בפני מר ישראל הלר נושא ת.ז. שמספרה \_\_\_\_\_\_\_\_\_\_, ולאחר שהזהרתיו כי עליו לומר את האמת וכי אם לא יעשה כן יהיה צפוי לעונשים הקבועים בחוק, אישר נכונות הצהרתו דלעיל וחתם עליה בפני.

\_\_\_\_\_\_\_\_\_\_\_\_\_\_\_\_\_\_

עדי ינקלביץ, עו"ד