## -לוגו חברה-

## הסכם

**שנערך ונחתם בתל אביב ביום …… לחודש ………… 2024**

**בין**

**........ בע"מ**

(להלן – "הסטודיו")

### מצד אחד

#### לבין

**................... (ת.ז ......................)**

(להלן – "המורה")

##### מצד שני

הואיל והסטודיו היא חברה העוסקת בתחום המחול המפעילה בית ספר לריקוד;

והואיל והמורה הינה רקדנית ומורה מקצועית לריקוד;

והואיל והסטודיו מבקש להתקשר עם המורה בהסכם לפיו תשמש כמורה לריקוד, במתכונת של התקשרות של יחסי קבלן-מזמין;

והואיל והצדדים מבקשים לקבוע את חובותיהם וזכויותיהם ההדדיות ולהעלות על הכתב סיכום ההתקשרות ביניהם, הכל באופן ובתנאים כמפורט בהסכם זה להלן.

**לפיכך מצהירים, מתנהלים ומסכימים הצדדים כדלקמן:**

1. **מבוא**
   1. המבוא והנספחים להסכם מהווים חלק בלתי נפרד הימנו.
   2. כותרות השולים הובאו לנוחות המעיין בלבד ואין להסתייע בהן למטרת פרשנות ההסכם.
2. **הצהרות המורה**
   1. המורה הינה רקדנית ומורה מקצועית להוראת המחול .
   2. לא קיימת כל מגבלה מכח דין או הסכם על מתן שירותי המורה לסטודיו.
   3. אין למורה עניין אישי העלול ליצור ניגוד אינטרסים עם תפקידה בסטודיו ובכלל זה עבודה מול גורמים מתחרים באותה העיר, דהיינו, מורה המלמדת בתל אביב לא תעבוד מול גורם מתחרה בתל אביב ומורה המלמדת ברמת השרון לא תעבוד מול גורם מתחרה ברמת השרון.
   4. המורה מתחייבת בזה ליתן לסטודיו שירותים ברמה מקצועית גבוהה כמתחייב מדרישות הסטודיו.
3. **ההתקשרות**
   1. הצדדים מתקשרים בזה בהסכם לפיו תיתן המורה שירותים כהגדרתם להלן ו/או בהתאם להנחיות כלליות מהגברת אלמה פרנקפורט ו/או מר ארנון צוקר, הכל בכפוף ובהתאם לאמור בהסכם זה להלן.
   2. "השירותים" – הוראת ריקוד ומחול לקבוצות ויחידים ובכלל זה הכנות לשיעורים, ביצוע שיעורים פתוחים להורים, עבודת הכנה למופעים והכנת כוריאוגרפיות להופעות במועדים המצורפים כנספח "א" להסכם זה. כמו כן, השירותים יכללו גם חזרות על במה לפני הופעות סוף השנה. יודגש, כי שעות פעילות המורה בסטודיו ניתנות לשינוי על ידי הסטודיו מעת לעת על פי צרכיו המשתנים.

טבלת שעות פעילות המורה מצורפת כ**נספח "א"** להסכם.

* 1. הוראת הריקוד תבוצע על ידי המורה לאורך כל תקופת ההסכם אלא אם כן יוסכם בכתב ומראש אחרת. מוצהר ומוסכם בזה, כי התחייבות המורה בסעיף משנה זה היא התחייבות יסודית ומהותית של המורה בהתקשרות זו שכן הסטודיו מחויב כלפי תלמידיו לזהות המורה לאורך כל שנת הלימודים.
  2. למרות האמור בסעיף 3.3 לעיל במקרה של מחלה יעשה מאמץ מצידה של המורה להודיע לסטודיו מוקדם ככל שניתן במטרה למצוא מחליפה מתאימה.
  3. במהלך תקופת ההסכם חובתה של המורה להעביר את ההוראה בכל מועדי המפגשים. נסיעה, חופשה או היעדרות, יהיו באישור מראש של הסטודיו ועל פי שיקולו הבלעדי. באם ינתן אישור כזה, מציאת מחליפה ראויה ומתאימה תהיה אחריותה של המורה וזאת באישורו מראש של הסטודיו.
  4. מוסכם כי המורה תהיה רשאית לעסוק במקביל בעבודות נוספות בכפוף להגבלת התחרות הישירה כאמור בסעיף 2.3 לעיל.

1. **התמורה**
   1. המורה תהיה זכאית לתמורה של \_\_\_\_\_\_ ₪ בגין שיעור של 45 דקות; לתמורה של \_\_\_\_\_\_ ₪ בגין שיעור של 60 דקות; לתמורה של \_\_\_\_\_\_ ₪ בגין שיעור של 90 דקות.
   2. התמורה תשולם בתוספת מע"מ כדין (לעוסק מורשה) או לחלופין הסכום האמור ללא מע"מ כנגד קבלה כדין (לעוסק פטור).
   3. למען הסר ספק, התמורה האמורה בסעיף 4.1 לעיל כוללת את כל השירותים המסופקים על ידי המורה כפי שמפורשים בסעיף 3.2 לעיל.
   4. התשלום על פי הסכם זה ישולם ב- 10 לכל חודש כנגד חשבונית מס ערוכה כדין ויווסף לו מע"מ כדין או ללא מע"מ כנגד קבלה כדין לעוסק פטור. למען הסר ספק מובהר בזה, כי מהתשלומים ינוכה מס במקור, כמתחייב על פי דין, אלא אם יומצא על-ידי המורה אישור על פטור או על שיעור מופחת של ניכוי במקור.
2. **מהות יחסי הצדדים ושלילת יחסי עובד מעביד**
   1. מוצהר ומוסכם בזה כי בין הסטודיו למורה **לא** שוררים יחסי עובד- מעביד וכי מהות היחסים בין הסטודיו לבין המורה היא של מזמין שירותי מיקור חוץ מקבלן עצמאי.
   2. המורה מצהירה, מאשרת ומתחייבת בזה, כהתחייבות יסודית ומהותית בהסכם, כי התמורה המשולמת לה חושבה בהנחה המשותפת לצדדים לפיה לא מתקיימים יחסי עובד מעביד בינה לבין הסטודיו וכי התמורה שתשולם לה לפי הסכם זה, כוללת בתוכה ומגלמת את כל העלויות הסוציאליות של התשלומים שהיו משולמים במערכת יחסי עובד מעביד – לרבות, מבלי לגרוע מכלליות האמור לעיל, פיצויי פיטורים, חופשה שנתית, גמל, דמי מחלה והבראה - אילו התקיימה כזו בנסיבות הענין, וכן של תשלומי המס החלים על עובדים.
   3. במידה ותוגש תביעה על ידי המורה ו/או מי מטעמה כנגד הסטודיו בעילת קיומם, כביכול, של יחסי עובד-מעביד, יחושבו 30% מהתמורה ששולמה למורה כקבלן עצמאי על-ידי הסטודיו, כתמורה עודפת על המשכורת שהיתה משולמת לה לו היתה עובדת שכירה בסטודיו, והמורה תידרש להשיב את התמורה העודפת כאמור בתוספת הפרשי הצמדה וריבית כדין מכל אחד ממועדי תשלומה של התמורה העודפת ועד להשבתה בפועל לסטודיו.

נוסח כתב ההתחייבות, אשר חתימתו על ידי המורה מהווה תנאי לביצוע התשלומים השונים לפי הסכם זה, מצורף כ**נספח "ב"** להסכם.

1. **תקופת ההסכם**
   1. ההסכם הינו לשנת הלימודים \_\_\_\_\_\_, אשר ראשיתה ביום \_\_\_\_\_\_\_ וסיומה ביום \_\_\_\_\_\_\_.
   2. למרות האמור לעיל, יהא הסטודיו רשאי להפסיק את ההסכם לאלתר בכל אחד מהמקרים הבאים:
      1. המורה הורשעה בעבירה פלילית שיש עמה קלון.
      2. המורה ו/או מי מטעמה הפרה את התחייבויותיה לסודיות ואי תחרות, המפורטות בסעיפים 2.3 ו- 7 להסכם זה וכן ב**נספח "ג"** להסכם.
      3. תלונות חמורות וחוזרות של תלמידים ו/או הוריהם על המורה.
      4. אי קיום השתתפות מינימאלית של תלמידים בשיעורי המורה.
      5. התנהגות מחפירה של המורה הפוגעת בשמו הטוב של הסטודיו.
      6. נסיבות אשר בהן המשך קיום ההסכם יגרום לנזק בלתי סביר לסטודיו.
2. **סודיות, אי תחרות וזכויות קניין רוחני**
   1. המורה מתחייבת בזה כלפי הסטודיו שלא לגלות לכל אדם, ללא אישור הסטודיו, כל סוד מקצועי, מסחרי וכלכלי וכל סוד אחר המתגלה לה במהלך תקופת ההסכם, או עקב מתן השירותים לסטודיו בתקופת ההסכם כאמור. התחייבות זו תעמוד בעינה אף לאחר תום תקופת ההסכם.
   2. המורה תימנע מניגוד אינטרסים עם תפקידה בסטודיו ובכלל זה עבודה מול גורמים מתחרים באותה העיר, דהיינו, מורה המלמדת בתל אביב לא תעבוד מול גורם מתחרה בתל אביב ומורה המלמדת ברמת השרון לא תעבוד מול גורם מתחרה ברמת השרון.

נוסח כתב אי תחרות, שמירת סודיות וזכויות קניין רוחני, מצורף כ**נספח "ג"** להסכם.

1. **שיפוי**

המורה מתחייבת לשפות את הסטודיו במידה ותוגש תביעה על ידה ו/או מי מטעמה כנגד הסטודיו בעילת קיומם, כביכול, של יחסי עובד-מעביד, לרבות הוצאותיו המשפטיות בהתאם לנספח "ב" להסכם זה.

1. **ביטוח**

הסטודיו מתחייב לרכוש על חשבונו פוליסת ביטוח צד ג' המבטח את מבקרי, תלמידי ועובדי הסטודיו החל על כל פעילות הסטודיו באשר היא.

1. **שונות**
   1. הודעות על פי הסכם זה תערכנה בכתב ותשלחנה בדואר רשום, או תימסרנה בכתובות הצדדים כמפורט להלן.
   2. נשלחה הודעה בדואר רשום, תחשב כאילו הגיעה למענה כעבור שלושה ימי עסקים ממועד שיגורה.
   3. כתובות הצדדים לפי הסכם זה תהיינה, כל עוד לא שונו בהודעה בכתב, כדלקמן:

הסטודיו - דיזנגוף 98, תל-אביב / אוסישקין 35 רמת השרון

המורה - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. הצדדים מצהירים ומתחייבים בזה, כי ימלאו אחר הוראות ההסכם ככתבו וכרוחו במידה מיוחדת של תום לב, במגמה לסייע בהגשמת המטרות המשותפות בבסיס ההסכם.

**ולראיה באנו על החתום ביום ......................:**

הסטודיו המורה

נספח "א"

טבלת שעות: \_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
|  | א | ב | ג | ד | ה | ו | סה"כ שעות |
| שעות עבודה |  |  |  |  |  |  |  |

נספח "ב"

כתב התחייבות

אני הח"מ, \_\_\_\_\_\_\_\_\_\_\_\_ נושאת ת.ז. \_\_\_\_\_\_\_\_\_\_\_\_, מתחייבת בזה כלפי איי סטודיו בע"מ (להלן - "הסטודיו"), כלהלן:

1. במעמד חתימתי על מסמך זה, נחתם ביני לבין הסטודיו הסכם התקשרות (להלן – "ההסכם"), אשר הנספח מהווה חלק בלתי נפרד הימנו, מכוחו אני עתידה ליתן לסטודיו שירותים, כהגדרתם בהסכם, במתכונת של יחסי קבלן-מזמין.
2. הנני מצהירה, מאשרת ומתחייבת בזה כדלקמן:

2.1 התמורה החודשית המשולמת לי, חושבה בהנחה, המשותפת לשני הצדדים, לפיה לא מתקיימים יחסי עובד-מעביד ביני ו/או בין מי מטעמי לבין הסטודיו וכי התמורה החודשית שתשולם לי לפי הסכם זה, כוללת בתוכה ומגלמת את כל העלויות הסוציאליות של התשלומים שהיו משולמים במערכת יחסי עובד-מעביד, אילו התקיימה כזו בנסיבות הענין, וכן של תשלומי המס החלים על עובד.

2.2 מבלי לגרוע מכלליות ההצהרה דלעיל, ידוע לי כי עלי לשאת בכל תשלומי המס למיניהם, המתחייבים מקבלת התשלומים מהסטודיו, אלא אם יומצא על ידי אישור על פטור או שיעור מופחת של ניכוי במקור.

* 1. במידה ותוגש תביעה על ידי ו/או מי מטעמי כנגד הסטודיו בעילת קיומם, כביכול, של יחסי עובד-מעביד, יחושבו 30% מהתמורה ששולמה לי כקבלן עצמאי על-ידי הסטודיו, כתמורה עודפת על המשכורת שהיתה משולמת לי לו הייתי עובדת שכירה בסטודיו, ואני אשיב את התמורה העודפת כאמור בתוספת הפרשי הצמדה וריבית כדין מכל אחד ממועדי תשלומה של התמורה העודפת ועד להשבתה בפועל לסטודיו.

תאריך המורה

נספח "ג"

אי תחרות, שמירת סודיות וזכויות קניין רוחני

1. המורה מתחייבת בזאת כלפי איי סטודיו בע"מ (להלן - "הסטודיו") לשמור בסודיות ולא לגלות או לחשוף כל ידע או מידע כלשהו, שאינם נחלת הכלל, שהגיעו לידיעתה במישרין או בעקיפין במהלך או עקב עבודתה בסטודיו (להלן - "סודות הסטודיו"). כמו כן מתחייבת המורה לא לעשות שימוש כלשהו בסודות הסטודיו, הניתנים לניצול כלכלי כלשהו, אלא אגב ולצורך מילוי תפקידה בסטודיו וביצוע עבודתה אצלו ועבורו, וככל שהדבר נחוץ לצורך זה.

מוסכם כי המונח **"סודות הסטודיו"** - לרבות כל מידע לגבי שיטות לימוד, ניהול אומנותי, תכני הופעות כוריאוגרפיות, שיווק וקידום מכירות, היקף הזמנות, תמחיר עלויות, מחירים, שיטות עבודה, דוחות ונתונים כספיים, הכנסות והוצאות.

1. המורה מתחייבת בזאת שלא לגלות לאדם אחר, ובכלל זה גם לעובד הסטודיו שאין לו נגיעה ישירה לנושא כל פרט בדבר שכרה ותנאיה האישיים. הפרת התחייבות זו דינה כהפרת משמעת חמורה על כל המשתמע מכך.
2. בתקופת עבודתה בסטודיו לא תעבוד המורה אצל מתחרה ישיר באותה העיר, דהיינו, מורה המלמדת בתל אביב לא תעבוד מול גורם מתחרה בתל אביב ומורה המלמדת ברמת השרון לא תעבוד מול גורם מתחרה ברמת השרון.
3. כמו כן, המורה לא תהיה בכל קשר עסקי מכל מין וסוג שהם עם לקוחות הסטודיו ולא יפנה ללקוחות הסטודיו בהצעה ללמוד במקום אחר.
4. ההסדר האמור בסעיפים 3-4 לעיל יישמר גם לאחר סיום התקשרותה עם הסטודיו למשך של 12 חודשים (להלן - "תקופת ההגבלה").
5. בתקופת ההגבלה ובמשך 12 חודשים לאחריה, לא תעסיק המורה, בין במישרין ובין בעקיפין, בין בעצמה ובין באמצעות אחרים מטעמה, עובדים שהועסקו בסטודיו בתקופת התקשרותה עם הסטודיו, או בכל חלק מתקופה זו, ולא תהיה מועסקת על ידי עובדים כאמור.
6. כל זכות יוצרים, זכות קניין רוחני או כל זכות קניינית אחרת בסודות הסטודיו או בתוצאות עבודתה של המורה או הכפופים לה, יהיו בבעלותו של הסטודיו (להלן - "זכות קניינית"). למורה לא תהא כל תביעה, מאיזה סוג שהוא, כלפי הסטודיו בקשר לכל זכות קניינית אשר פותחה ו/או יוצרה על ידי המורה או בהשתתפותה, במהלך עבודתה בשרות הסטודיו.
7. למען הסר ספק מובהר ומוסכם בזה, כי נספח זה יעמוד בתוקף אף לאחר תום תקופת ההתקשרות בין המורה לבין הסטודיו.

    תאריך המורה

נספח "ד"

חבות מס וחובות דיווח לרשויות המס

1. הנני מצהירה כי אני מועסקת כשכירה במקביל לעיסוקי בסטודיו ועיקר הכנסותיי הן כשכירה בהתאם לסעיף 6א' לתקנות מס ערך מוסף, התשל"ו-1976.
2. הנני מחויבת להמציא אישור ניכוי מס במקור לצורך קבלת התשלום מהסטודיו. ידוע לי כי באם לא אמציא אישור כזה ינוכה המס המקסימאלי על פי חוק.
3. הנני מצהירה כי אגיש לביטוח הלאומי דו"ח על הכנסותיי מהסטודיו כעצמאית.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

     תאריך המורה