**לכבוד**

**מר \_\_\_\_\_\_\_\_\_ מנכ"ל תש \_\_\_\_\_**

**מר \_\_\_\_\_\_\_\_\_ סמנכ"ל ....20**

**\_\_\_\_\_\_\_\_\_\_\_\_\_\_\_\_ בע"מ לציטוט בביה"ד לעבודה**

**חולון טל: \_\_\_\_\_\_\_\_\_\_\_\_**

**בפקס: \_\_\_\_\_\_\_\_\_\_\_**

**הנדון: מר........**

הריני מתכבד לפנות אליכם בשם מרשי, מר \_\_\_\_\_\_\_\_\_\_ כדלקמן:

1. מכתבי זה אליכם בא להקדים ולמנוע תובענה אשר מרשי הסמיכני להגיש נגדכם בבית הדין לעבודה למיצוי מלוא זכויותיו על פי דין.
2. יובהר, כי חרף חומרת מעשיכם כלפי מרשי, כפי שיתוארו להלן, מטרתו היא להימנע מהגשת תביעה נגדכם בכפוף לפיצויו על פי דין, מקום שדרכו אינה דרך המדון. אולם, באם לא תבחרו בדרך ההידברות, לא יהא מנוס מלפני מרשי מהגשת התובענה.

**העובדות**

1. להווה ידוע כי מרשי מועסק בחברתכם, קרוב ל-11 שנים, מאז יום \_\_\_\_\_\_\_\_\_ ועד היום. לאורך כל שנות עבודתו, שירת מרשי את החברה בנאמנות ובמסירות.
2. מהלך השנתיים שחלפו פגעתם באופן חד צדדי, פעם אחר פעם, בשכרו ובזכויותיו הנלוות, ובכלל זה: הלנתם את שכרו פעם אחר פעם ולא העברתם תשלומים לקופת הביטוח הפנסיוני, עד גרימת נזק בלתי הפיך הנאמד במאות אלפי שקלים, כפי שיתואר להלן.
3. כך, מהלך תקופה ארוכה עד מאוד הנכם מלינים את שכרו החודשי של מרשי; הנכם משלמים למרשי את שכרו באיחור ניכר ולשיעורין, טיפין-טיפין. למעשה, מאז חודש \_\_\_\_\_\_\_\_ שילמתם למרשי רק חלק קטן משכרו החודשי המצטבר ואף זאת, כאמור לעיל, בתשלומים חלקיים.
4. מרשי התריע על אי-הסדרים בתשלום שכרו החודשי וביקש, שוב ושוב, כי שכרו ישולם לו במלואו ובמועד, אולם עד כה לא נעתרתם לבקשותיו ולא פרעתם את חובותיכם כלפיו. בשל גילו המבוגר של מרשי, והסיכוי הקלוש ביותר לאתר מקום תעסוקה חלופי, הוא בחר בלית ברירה לסמוך על מילתכם כי הכספים ישולמו בופו של דבר.
5. בנוסף, במהלך תקופת עבודתו של מרשי בשירות החברה לא שילמתם למרשי זכויות סוציאליות נוספות, כגון דמי- הבראה והפרשות לקרן -פנסיה. לא זו אף זו, אלא **שכספים אשר נוכו משכרו של מרשי לטובת הביטוח הפנסיוני, לא הועברו לחברת הביטוח באופן שיטתי.** מעשיכם זה כשלעצמו מהווה הלנת שכר, שלא לומר מהווה גזל של ממש.
6. התנהגות זו כשלעצמה מנוגדת לחובת תום הלב המוגברת ביחסי עובד ומעביד, גרמה למרשי לנזקים אדירים, אשר אנו עדיין בוחנים את גובהם.

**הטיעון המשפטי**

1. על פי פסיקת בית הדין הארצי לעבודה, איחור בתשלום שכר העבודה מהווה הרעה מוחשית בתנאי העבודה, אשר מצדיק התפטרות העובד בדין מפוטר (ראה: **דב"ע לב/3-3 מרכז החינוך העצמאי נ' דב שוורץ, פד"ע ג', 318**).ההלכה היא, כי אף אי העברת התשלומים לביטוח הפנסיוני של העובד, מזכה כשלעצמה, את העובד להתפטר בדין מפוטר.
2. ניכויי דמי התגמולים משכרו של מרשי ואי- העברתם לייעודם מהווה עבירה על חוק הגנת השכר, אשר כפי שוודאי ידוע לכם צמודות אליה סנקציות אזרחיות, כמו גם פליליות; בהתאם לפסיקת בית הדין לעבודה פעולה זו אף מהווה עילה לסעד של הרמת מסך ההתאגדות וייחוס חובות החברה לבעלי מניותיה {ראו,למשל, ע"ע (ארצי) 1137/02 **אדיב נ' החברה לפיתוח ולמלונאות רחביה בע"מ** (לא פורסם, 19.1.2003)}.
3. זאת ועוד, הלנת שכרו של מרשי כמתואר לעיל, הינה בניגוד גמור להוראות חוק הגנת השכר, תשי"ח- 1958 וכידוע לכם בית -הדין לעבודה מוסמך לפסוק פיצויי הלנת שכר בשיעורים גבוהים ביותר כקבוע בחוק.
4. באחרונה, אף חדלותם מלהנפיק ולמסור למרשי תלושי-שכר חודשיים. למותר לציין, כי פעולתכם זו הינה בניגוד דמור להוראות תיקון סעיף 24 לחוק הגנת השכר אשר כידוע לכם צמודות אליה סנקציות אזרחיות, מנהליות ופליליות. ודו', סעיף 26א' לחוק מסמיך את בית הדין לעבודה לפסוק פיצוי של 5000 ₪ בגין כל סילוף של תלוש שכר, כל שכן באי מסירתו לעובד.

**זכויות מרשי**

1. להלן פירוט זכויותיו של מרשי –

**ביטוח פנסיוני**

1. מבירור שערך מרשי לאחרונה התברר כי לאורך כל תקופת עבודתו נמנעתם מלהעביר כספים לטובת הביטוח הפנסיוני, למעט שני סכומים בסך \_\_\_\_ ₪ כל אחד. למעשה, הלנתם את התשלום לקופת הביטוח של מרשי במשך חודשים ארוכים, ולא טרחתם להעביר את התשלומים (לא את חלקו של מרשי ולא את חלקכם) לחברת הביטוח.
2. בשלב זה, לא יחושבו ולא יתבעו הפרשי הכספים בגין העיכוב בהעברת התשלומים לקופת הביטוח. עם זאת, במידה וייאלץ מרשי להגיש תובענה, יעמוד על פיצויו בגין הפסדי הריבית וקנסות הפיגורים ששילם בפוליסת הביטוח.
3. חמור מכך, **פוליסות המנהלים של מרשי סולקו בשל הפיגורים בתשלום**. ביטול הפוליסה הותירות של מרשי, הסב נזקים של עשרות אלפי שקלים וזאת משום שהפוליסות משנת \_\_\_\_\_\_\_ הינן בעלות **מקדמי המרה לקצבה, גבוהים ומובטחים, שאין יכולת לשחזרן בפוליסות חדשות.**
4. כדי לסבר את האוזן, פוליסות אשר נפתחו בחברות הביטוח החל מחודש \_\_\_\_\_\_\_\_, מקנות קצבה חודשית הנמוכה בכ-25%, לכל הפחות, מהקצבה לה הוא זכאי מתוקף הפוליסות שסולקו. הפרשים כאלה בסכומי הפנסיה נאמדים במאות אלפי שקלים. במידה ולא תסדירו מול חברת מנורה החייאת הפוליסות שבנדון – תדרשו לשפותו בגין נזריו הצפויים.
5. החוב הכספי המיידי לפוליסות, בגין רכיב התגמולים, הינו בסך של 5% X 9,992 ₪ X 84 חודשים (מפאת התיישנות חלק מהתקופה) = 41,966 ₪. (שנוכו משכר מרשי!!!) וכן סך דומה של 41,966 ₪ בגין חלק המעביד.
6. כמו כן, הנכם מחויבים בהפרשה כל חשבון פיצויי-פיטורים, בסך של 8.33% X 9,992 ₪ X 84 חודשים (מפאת התיישנות חלק מהתקופה) = 69,916 ₪ =. מובן, כי לו יאלץ מרשי להתפטר בדין פיטורים יהא זכאי לפיצויי- פיטורים מלאים ולא רק לסכום המפורט לעיל.
7. מפאת שאין בידיו של מרשי מלוא הדו"חות של חברת הביטוח ומלוא תלושי השכר, הוא שומר על זכותו לתקן את תביעתו במרכיב זה, בהתאם לדו"חות ולתלושים המלאים.

**שכר עבודה**

1. החל מחודש \_\_\_\_\_\_\_\_ חדלתם מלשלם את שכרו של מרשי בהתאם לתלושי השכר, בחודשים מסוימים באופן חלקי, ובחודשים אחרים כליל.
2. בהתאם לפירוט שלהלן נותרתם חייבים סך של \_\_\_\_\_\_\_\_ ₪ נטו למרשי, בגין הפרשי השכר.
3. שכר עבודה לו זכאי מרשי- נטו:
4. מאחר שלא מסרתם למרשי את מלוא תלושי השכר בגין חודשי עבודתו, ידרוש מרשי את שכר- העבודה נטו לו הוא זכאי בהתאם לתלוש- השכר האחרון שמסרתם לו לחודש.
5. מרשי זכאי לתשלום שכר- עבודה נטו, על-פי התחשיב כלהלן:
6. 7,275 ₪ נטו לחודש X 31.5 חודשי עבודה במצטבר = 229,162.5 ₪ נטו.

פירוט התשלומים ששולמו למרשי בתקופה:

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |